คุณคะ หนูมีเรื่องสอบถาม คือหนุมีอะไรกับแฟนวันที่27 หลั่งใน2รอบ แล้วกินยาคุมฉุกเฉิน 2-3ชั่วโมงต่อมา แล้วมาวันที่2 มีเลือดออกไม่มาก สีจางๆ ปวดท้องหน่วงๆ อยากทราบว่าใช่เลือดล้างหน้าเด็ก หรือผลจากการกินยาคุมฉุกเฉินคะ
สวัสดีค่ะ การมีเพศสัมพันธ์นั้น ถ้ายังไม่พร้อมตั้งครรภ์ ควรที่จะใส่ถุงยางอนามัยเพื่อป้องกันเอาไว้ทุกครั้งค่ะ หรือกินยาคุมแบบแผงรายเดือน ฉีดยาคุม ฝังยาคุมเพื่อป้องกันไว้ก่อนการใช้ยาคุมฉุกเฉินตามไปนั้น มีประสิทธิภาพน้อยกว่าวิธีดังที่กล่าวไป และควรภายใช้ภายใน 72 ชั่วโมงหลังมีเพศสัมพันธ์ ใช้ให้ครบตามข้างฉลากกำหนด และหลังการใช้ยาคุมฉุกเฉินนั้นอาจจะทำให้มีเลือดออกผิดปกติทางช่องคลอด ประจำเดือนมาคลาดเคลื่อน คลื่นไส้ อาเจียน ปวดท้องตามมาได้อีกดังนั้นเลือดที่ออกตามหลังการใช้ยาคุมฉุกเฉินนั้น น่าจะเป็นผลข้างเคียงจากยามากที่สุด เลือดล้างหน้าเด็กนั้น มักจะเกิดตามหลังการมีเพศสัมพันธ์ประมาณ 1-2 สัปดาห์สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มาหรือมาช้ากว่า 35 วันนับจากรอบก่อน ซึ่งถือว่าผิดปกติ ควรไปยืนยันผลที่รพ.และหาสาเหตุต่อไป